Diari Oficial de la Generalitat Valenciana


Sumari del DOGV 2916, del 27-01-1997 (1997/887597)

ORDRE de 18 de desembre de 1996 de la Conselleria de Treball i Afers Socials, per la qual es convoquen tres beques d'informàtica.
---------------------------------------------------------------------------------------------------------------------------------

### Dades del document

Número de DOGV
:   2916

Data del DOGV
:   27-01-1997

Secció del DOGV
:   ALTRES DISPOSICIONS

Número del document
:   1997/887597


Data del document
:   18-12-1996

Organisme emissor
:   Conselleria de Treball i Afers Socials

Tipus de document
:   Ordre

ORDRE de 18 de desembre de 1996 de la Conselleria de Treball i Afers Socials, per la qual es convoquen tres beques d'informàtica.  
Fent ús de les facultats que tinc conferides  
Ordene  
1 Procedir a la convocatòria de tres beques de formació de personal informàtic.  
2. Aprovar les bases que s'adjunten i per les qual s'haurà de regir la convocatòria, en virtut de l'establit en el Decret 108/1992.  
Bases de la convocatòria per a la concessió  
 de tres beques d'informàtica  
Primera. Objecte  
Les beques tenen per objecte el suport en distints projectes informàtics que suposen la incorporació de noves tecnologies en la relació entre el ciutadà i l'administració.  
Segona. Sol·licitants  
Podran optar a les beques les persones que reunisquen els següents objectius:  
- Tenir aprovat el cinqué curs d'una carrera tècnica, preferentment informàtica o telecomunicacions en qualsevol universitat espanyola.  
Els beneficiaris d'aquesta subvenció no podran percebre simultàniament cap tipus de retribució econòmica fixa.  
Tercera. Obligacions dels becaris/es  
L'acceptació de la beca suposa l'adquisició dels següents compromisos:  
1. Complir les bases de la convocatòria i les altres normes que hi resulten d'aplicació, com a conseqüència d'aquesta.  
2. Començar l'aprofitament de la beca el dia que s'assenyalarà.  
3. Exercir l'activitat objecte d'aquesta convocatòria sota la supervisió de la Unitat d'Organització i Tècniques de Gestió.  
4. Realitzar les comeses inherents a l'objecte de la beca, d'acord amb la distribució que organitze l'òrgan que n'exerceix la tutela, amb un horari màxim de 35 hores setmanals.  
5. Presentar un informe dins dels quinze dies posteriors a la finalització de cada trimestre natural, que contindrà la menció dels treballs i estudis realitzats en el període.  
6. Declaració d'estar al corrent en les obligacions tributàries i amb la Seguretat Social.  
L'incompliment per part del becari/a de les seues obligacions podrà produir la privació de la beca durant el temps que quedara de gaudi, sense perjudici de la resta de responsabilitats que en resultaren exigibles.  
Quarta. Duració, dotació, finançament i forma de pagament  
El període de duració de la beca estarà comprés en l'exercici econòmic de l'any 1997 i començarà l'endemà de la seua notificació fins el 31 de desembre de 1997. Mitjançant una resolució motivada, es podrà prorrogar la beca amb l'habilitació prèvia de crèdit suficient en el pressupost de l'exercici de 1998.  
L'import total de cada beca ascendeix a 138.750 pessetes mensuals brutes, amb un import total màxim d'1.665.000 pessetes anuals, tenint-hi en compte el període de l'aprofitament, que estaran subjectes a les retencions que escaiga.  
La Generalitat contractarà una assegurança d'accidents i malaltia per al becari, pel temps de duració de la beca, si no tinguera cobertes aquestes contingències.  
La concessió de les beques previstes en aquesta ordre estarà condicionada a l'existència de crèdit adequat i suficient per a això en els Pressupostos de la Generalitat Valenciana per a 1997. Una vegada aprovats els pressupostos de la Generalitat Valenciana per a l'esmentat exercici, si havia previsió pressupostària per atendre aquestes ajudes, la Conselleria de Treball i Afers Socials publicarà al Diari Oficial de la Generalitat Valenciana una resolució especificant la línia de subvenció amb què es finançaran les beques i l'import global màxim destinat a aquestes.  
La forma de pagament serà mensual, amb un certificat previ del secretari general de la bona marxa objecte de la beca.  
Cinquena. Sol·licituds  
Les persones aspirants a la beca presentaran en el termini de 15 dies hàbils des de l'endemà de la publicació d'aquesta ordre al Diari Oficial de la Generalitat Valenciana, una sol·licitud dirigida al secretari general de la Conselleria de Treball i Afers Socials, segons el model que es detalla a l'annex I.  
Es presentaran les sol·licituds en el Registre General de la Conselleria de Treball i Afers Socials, passeig de l'Albereda, 16, 46673, València, o per qualsevol de les normes que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. A la instància s'adjuntarà:  
- Currículum, en el qual es faran constar les dades personals, acadèmiques i professionals  
- Fotocòpia compulsada del títol acadèmic.  
- Certificat de l'expedient acadèmic.  
- Certificats o acreditacions de les circumstàncies que proven la preparació tècnica de la persona candidata.  
- Declaració jurada de no tenir cap relació laboral fixa i d'estar al corrent en les seues obligacions fiscals i amb la Seguretat Social.  
- Declaració de no ser beneficiari de cap beca d'igual o similar activitat.  
- Fotocòpia comulsada del DNI.  
Sisena. Selecció  
Per a l'examen de les sol·licituds de la beca es constituirà una comissió avaluadora integrada per un nombre imparell de membres, que seran:  
- El secretari general.  
- la secretària general administrativa.  
- un tècnic del Gabinet de l'Hble. Sr. Conseller.  
- el cap de la Unitat d'Organització i Tècniques de Gestió.  
- un tècnic de la Unitat d'Organització i Tècniques de Gestió.  
Els membres de la comissió podran ser assessorats, en qualsevol cas, pel personal tècnic o professional que considere necessari, el qual podrà assistir-hi amb veu però sens vot.  
La comissió valorarà els mèrits al·legats pels sol·licitants en un termini de 30 dies, una vegada finalitzat el termini de presentació de sol·licituds, d'acord amb el següent barem:  
- Expedient acadèmic. S'hi valorarà en relació a la qualificació mitjana, de 0 a 3.5 punts.  
- Cursos de postgrau, màsters, cursos, assistència a jornades i/o congressos, de 0 a 1 punts.  
- Experiència laboral en temes relacionats amb l'objecte de la convocatòria, de 0 a 2.5 punts, com poden ser:  
- altres beques d'investigació de similar activitat,  
- treballs d'investigació relacionats amb l'objecte de la convocatòria,  
- experiència en treballs informàtics, amb especial esment en els següents temes:  
- eines ofimàtiques,  
- xarxes,  
- comunicacions, correu, internet,  
- publicacions.  
- Coneixements de valencià de nivell elemental, mitjà o superior, de 0 a 0.50 punts.  
- Coneixements d'altres idiomes, tenint especial consideració als oficials de la Comunitat Europea, de 0 a 0,50 punts.  
- Entrevista personal, a la qual es podrà convocar els candidats i que versarà sobre coneixements tècnics, així com sobre l'experiència del candidat, de 0 a 2 punts.  
Una vegada realitzada l'entrevista, si així ho considera oportú la comissió, s'elevarà l'endemà la corresponent proposta d'adjudicació al secretari general, el qual resoldrà la convocatòria. Aquesta resolució es comunicarà als interessats immediatament.  
La comissió podrà, així mateix, proposar becaris/es suplents.  
La condició de becari no genera cap relació laboral amb la Generalitat Valenciana.  
Així mateix, el gaudi d'aquesta beca es podrà considerar incompatible amb altres d'igual o similar activitat.  
D'acord amb l'article 14 de la Constitució Espanyola de 1978 i la directiva comunitària de 9 de febrer de 1976, la Conselleria de Treball i Afers Socials, en la selecció dels aspirants, es regirà pels principis que allà es regulen, amb un escrupolós respecte a la política d'igual tractament entre homes i dones pel que fa a l'accés a una ocupació, formació professional i condicions de treball.  
València, 18 de desembre de 1996.  
El conseller de Treball i Afers Socials  
JOSÉ SANMARTÍN ESPLUGUES  
Annex I  
Model d'instància de sol·licitud de beca  
Sr/Sra ...................................................... amb DNI. ................... domiciliat/da...................................................... a............................ c/ ................................................................... núm. ......................... codi postal ......................... telèfon ...........................   
Exposa:  
Que convocades les beques per a informàtics, per l'Honorable Sr. Conseller de Treball i Afers Socials, i com que reuneix els requisits exigits en aquesta, accepta en tots els seus termes les bases de l'esmentada convocatòria i adjunta la següent documentació:  
- Fotocòpia compulsada del DNI.  
- Currículum  
- Fotocòpia compulsada del títol acadèmic  
- Certificació de l'expedient acadèmic  
- Documents que acrediten la formació acadèmica i la preparació tècnica en temes relacionats amb l'objecte de la beca.  
- Declaració de no tenir cap relació laboral i d'estar al corrent en les seues obligacions fiscals.  
- Altres.  
Sol·licita:  
Que es tinga per admesa aquesta instància amb la documentació a l'efecte de la convocatòria de beques.  
València ..... de .............................. de 199...  
(Firma de la persona interessada)  
Il·lm. Sr. Secretari General de la Conselleria de Treball i Afers Socials.